Harvey Weinstein skuldig op 2 klagte | Netwerk24
24 Februarie 2020 20:17
Die gewese rolprentvervaardiger Harvey Weinstein is Maandag in ’n hof in New York skuldig bevind daaraan dat hy “ ’n misdadige seksdaad met voorbedagte rade gepleeg het waarby een vrou betrokke was” en “verkragting sonder voorbedagte rade” waarby ’n ander vrou betrokke was.
Die eens magtige Hollywood-rolprentvervaardiger is deur die jurie in sy saak vrygespreek op die ernstiger aanklagte van “predatoriese seksuele aanranding” op twee vroue, Miriam Haley en Jessica Mann.
Hy is ommiddellik na sy skuldigbevinding geboei en tronk toe geneem waar hy sal bly totdat hy gevonnis word, berig die New York Times.
Hy kan tot 25 jaar tronkstraf opgelê word weens die "misdadige seksdaad" en tot vier jaar weens derdegraad-verkragting. Weinstein se vonnisverhoor vind op 11 Maart plaas.
Lees ook: Weinstein wil vir $25 miljoen skik sonder om skuld te beken
Harvey Weinstein kom Maandag by die hof aan. Foto: Reuters
Meer oor: Harvey Weinstein | #Metoo
Weinstein se dag in die hof begin bra sleg
KYK: Nóg aanklagte teen Weinstein ná 1ste verhoor begin